open-index/open-wikipedia-markdown huggingface dataset:
Շերլոկ Հոլմս 3

**Շերլոկ Հոլմս 3** (), ռեժիսոր Դեքստեր Ֆլետչերի գեղարվեստական ֆիլմը, որը թողարկվելու է 2021 թվականի դեկտեմբերին։ Այն «Շերլոկ Հոլմս․ Ստվերների խաղ» ֆիլմի սիքվելն է։ Գլխավոր դերերում հանդես են գալիս, ինչպես և ֆրանշիզայի առաջին երկու մասերում, Ռոբերտ Դաունի կրտսերը (Շերլոկ Հոլմս) և Ջուդ Լոուն (դոկտոր Վաթսոն)։

## Սյուժե
Սյուժեի մանրամասները ֆիլմի ստեղծողները գաղտնի են պահում։ Հայտնի է միայն, որ ֆիլմի գործողությունը տեղի են ունենալու նախորդ ֆիլմի գործողության ավարտից 9 տարի անց։

## Ստեղծում
«Շերլոկ Հոլմս․ Ստվերների խաղ» ֆիլմը կոմերցիոն տեսանկյունից եղել է հաջող, և դրա թողարկումից (2011 թվական) հետո նույն դերասանների հետ ֆրանշիզայի շարունակությունը գլխավոր դերերում առաջնահերթ էր Warner Bros. ընկերության համար։ Սակայն նկարահանումների սկիզբը բազմիցս հետաձգվել է, սկզբում՝ սցենարի վրա ձգձգված աշխատանքի պատճառով, հետո՝ Ռոբերտ Դաուն կրտսերի հավերժական զբաղվածության պատճառով։ Առաջին անգամ նախագծի գործարկման մասին հայտարարվել է 2011 թվականի հոկտեմբերին, ընդ որում՝ սցենարիստը եղել է Դրյու Փիրսը։ Ավելի ուշ Փիրսին փոխարինել է Ջասթին Հեյտը, իսկ 2016 թվականին Ջեյմս Քոյնին վարձել են սցենարը վերաշարադրելու համար։ 2016 թվականի հոկտեմբերին հայտնի է դարձել, որ Warner Bros.-ը, Village Roadshow-ը և team Downey-ը սցենարիստների մի ամբողջ թիմ են հավաքել՝ Նիկոլ Պերլման, Ջասթին Մեյլեն, Գարի Ուիթտան, Ջենովա Ռոբերտսոն Դուարետը և Կիրան Ֆիցջերալդը։ Ի վերջո, 2018 թվականի մայիսին սցենարիստ է ընտրվել Քրիս Բրենկետոն։

Նկարահանումների մեկնարկի մասին առաջին հաղորդումները հայտնվել են 2016 թվականին, սակայն Դաունին զբաղված է եղել Marvel Comics ստուդիայի նախագծերում։ Այն մասին, որ նա, հնարավոր է, պատրաստ է կրկին խաղալ Շերլոկ Հոլմսի կերպարը, ԶԼՄ-ները հայտնել են միայն 2018-ի օգոստոսին։ Այդ ժամանակ Գայ Ռիչին հրաժարվել է մասնակցել ֆիլմի հետ կապված աշխատանքներին, այնպես որ ռեժիսորի տեղը դատարկ է եղել, այնուամենայնիվ Warner Brosers-ի ներկայացուցիչները խոստացել են, որ ֆիլմը վարձույթ դուրս կգա 2020 թվականի դեկտեմբերի 25-ին։ 2019 թվականի մարտին թողարկման ամսաթիվը տեղափոխվել է 2021 թվականի դեկտեմբերի 22-ին։

2019 թվականի հուլիսին ֆիլմի ռեժիսորը Դեքստեր Ֆլեթչերն էր։ Հայտնի է, որ նկարահանումները սկսվելու են 2020 թվականին և տեղի են ունենալու Կալիֆոռնիայում, իսկ նախագծի բյուջեն, նախնական տվյալներով, կազմելու է շուրջ 107 միլիոն դոլար։

## Դերերում

## Ծանոթագրություններ

Կատեգորիա:2021 ֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան մարտաֆիլմեր
Կատեգորիա:Անգլերեն ֆիլմեր
Կատեգորիա:Շերլոկ Հոլմս
Կատեգորիա:Ֆիլմեր Շերլոք Հոլմսի մասին
Good Old-Fashioned Lover Boy

«**Good Old-Fashioned Lover Boy**», բրիտանական Queen ռոք խմբի ութերորդ երգ 1976 թվականի A Day at the Races ալբոմից, որը գրվել է Ֆրեդի Մերկուրիի կողմից։ Այն նաև թողարկվել է որպես 1977 թվականի Queen-ի առաջին մինի ալբոմի երգերից մեկը։

## Երգ
Երգը սկսվում է երգեցողությամբ և Մերկուրիի ռոյալ նվագելուց։ Հետո, մինչև կրկներգի սկսելը, միանում է նաև Ջոն Դիքոնը բաս կիթառով և Ռոջեր Թեյլորը՝ հարվածայիններով։ Դրանից հետո, երբ երկրորդ տունը և երկրորդ կրկներգը ավարտվում են, երաժիշտները դադարում են նվագել և Մերկուրին երգում է խմբի ձայնային ռեժիսոր Մայք Սթոունի հետ։ Հետո սկսվում է Բրայան Մեյի կիթառային սոլոն և երգը ավարտվում է կրկներգով։

Երգը պատմում է մի «բարի հնաոճ սիրեկանի» մասին, ով ակնկալում է ուրախության և սիրո գիշեր։

Երգը նաև ձայնագրվել է «Teo Torriatte (Let Us Cling Together)» սինգլի «Բ» կողմի վրա։

## Քավեր տարբերակ
* Killer Queen: A Tribute to Queen տրիբյուտ ալբոմի համար երգը կատարել է Ջեյսոն Մրազը։

## Կենդանի ելույթներ
Երգը կենդանի կատարվել է «A Day at the Races» շրջագայությունից սկսած մինչև «News of the World» շրջագայությունը։

## Ձայնագրման մասնակիցներ
* Ֆրեդի Մերկուրի՝ վոկալ, բեք վոկալ
* Ջոն Դիքոն՝ բաս կիթառ
* Ռոջեր Թեյլոր՝ հարվածայիններ, բեք վոկալ, եռանկյուն
* Բրայան Մեյ՝ էլեկտրակիթառ, բեք վոկալ
* Մայք Սթոուն՝ լրացուցիչ վոկալ

## Հիթ-շքերթներ
### Մեծ Բրիտանիա

## Ծանոթագրություններ

## Արտաքին հղումներ
* 
* Տեքստը Queen-ի պաշտոնական կայքում
* Queenpedia՝ թողարկումների մասին տեղեկություններ

Կատեգորիա:Երգեր այբբենական կարգով
Կատեգորիա:Քուին խմբի երգեր
Կատեգորիա:Բրիտանական երգեր
Կատեգորիա:Ռոք երգեր
Դանթեի չորրորդ ճամփորդությունը (նկար)

**Դանթեի չորրորդ ճամփորդությունը**, Կարապետ Ադամյանի նկարներից։ Դանթեի Աստվածային կատակերգության չորրորդ երգի առաջին եռյակի նկարագրությունը, որտեղ Ադամյանն ընտրել է ծանր հոգեվիճակում գտնվող պոետի այլայլմունքի պահը՝ պատկերելով նրան քարաշեն մի հասարակ խցում, որտեղ նա, նոր միայն մղձավանջային քնից արթնացած, հանդիպել է իր ուղեկից Վիրգիլիոսին։

## Նկարագրություն
Սյուժեն Դանթեի Աստվածային կատակերգության չորրորդ երգի առաջին եռյակի հետևյալ նկարագրությունն է.

Ուժասպառ վիճակում ծնկաչոք ապավինելով Վիրգիլիոսին՝ պոետը ծանր հոգեվիճակ է ապրում։ 
Նկարիչը զգացել է պոեմից բխող դրամատիկական իրադրությունը և ստեղծել է ռեալիստական
մեկնաբանումով պատկեր։ Դանթեի հանդիպոումն ուսուցչին հուզիչ է և սրտառոչ։ Վիրգիլիոսը բռնել է ծնկի եկած Դանթեին՝ հազիվ պահելով նրա կախ ընկած մարմինը։ Նրա դեմքը հուզմունքից այլայլված էր և արտահայտում էր խռովահույզ վիճակ։ Վիրգիլիոսի և Դանթեի կերպարների համար մոդել են հանդիսացել անցյալից պահպանված արձանները և դիմանկարները։ Նրանց հագուստները նման են միջնադարյան կաթոլիկ հոգևորականների հագուստին։

### Մշակման տեխնիկա
Գործը մշակված է դասական արվեստով։ Ստեղծվել է հոգեբանական պատկեր։ Ադամյանը նախընտրել է գաղափարական շատ պարզ, առանց ավելորդ մանրամասների կոմպոզիցիա։ Նա մարդկանց և առարկաները տեղադրել է խորապես մտածված։ Սենյակում, բացի անկյունում դրված փայտյա թախտից, որը վկայում է պոետի չափազանց աղքատիկ կացությունը, չկա այլ առարկա։ Պատկերները մշակված են ռեալիստորեն։ Զգեստները և կոմպոզիցիան լրացնում են պատկերը, նաև պլաստիկ արտահայտություն են տալիս ֆիգուրներին։

## Ծանոթագրություններ

Կատեգորիա:Կարապետ Ադամյանի նկարներ
Կատեգորիա:Հայաստանի ազգային պատկերասրահի նկարներ
Վիկաս Սվարուպ

**Վիկաս Սվարուպ** (, , ), հնդիկ վիպասան, դիվանագետ և գրող, որն աշխատել է Թուրքիայում, ԱՄՆ-ում, Եթովպիայում, Մեծ Բրիտանիայում և ՀԱՀ-ում։ Հայտնի է իր Հարց - պատասխան և Վեց կասկածյալներ վեպերի շնորհիվ։

## Պատանեկություն
Վիկաս Սվարուպը ծնվել է 1963 թվականին Իլահաբադում, Ուտար Պրադեշ՝ իրավաբանների ընտանիքում։ Կրթությունը ստացել է Boys' High School & College, Allahabad-ում, իսկ հետո շարունակել է ուսումն Ալահաբադի համալսարանում՝ հոգեբանություն, պատմություն և փիլիսոփայություն առարկաներով։

## Կարիերա
Վիկաս Սվարուպն ընդունվել է IFS 1986 թվականին։ 1987 թվականին նրան ուղարկել են Թուրքիա, իսկ հետո՝ ԱՄՆ։ ԱՄՆ-ից հետո աշխատել է Եթովպիայի դիվանագիտական ներկայացչությունում, իսկ 2001 թվականին՝ Մեծ Բրիտանիայի Հնդկաստանի դիվանագիտական ներկայացչությունում, որտեղ էլ 2005 թվականին հրատարակվել է նրա դեբյուտային վեպը։

2009 թվականի օգոստոսից Ճապոնիայում՝ Օսակա Կոբե ագլոմերացիայում նշանակվել է Հնդկաստանի Հանրապետության գլխավոր հյուպատոս։ Դրանից հետո աշխատել է Նուր-Սուլթանում, Վաշինգտոնում, Ադիս Աբեբայում, Լոնդոնում և Պրետորիայում։

Նրա դեբյուտային վեպը՝ Հարց - պատասխանը, պատմում է նրա մասին, թե ինչպես էր Մումբայ քաղաքի աղքատ մատուցողը դարձել պատմության ամենախոշոր խաղային շոուի հաղթող։ Այդ գիրքը, որը Հնդկաստանում և նրա սահմանների դուրս քննադատորեն էր ընդունվել, դարձել էր միջազգային բեսթսելլեր և թարգմանվել 43 տարբեր լեզուներով։ Այդ վեպի հիման վրա նկարահանվել է Միլիոնատեր ետնախորշերից ֆիլմը։

Գրողի երկրորդ վեպը՝ Վեց կասկածյալները, հրատարակվել է 2008 թվականի հուլիսի 28-ին և թարգմանվել աշխարհի ավելի քան 25 լեզուներով։

Վիկաս Սվարուպը մասնակցել է Օքսֆորդի գրական փառատոնին, Թուրինի միջազգային գրքային տոնավաճառին, Օքլենդի գրողների կոնֆերանսին, Սիդնեյի գրողների փառառոնին, Նյու Դելիի «Կիտաբ» փառատոնին, Սեն Մալոյի գրքի և ֆիլմի միջազգային փառոնին, Յոհանեսբուրգի Վիտվատերսրանդի համալսարանի «Խոսքը ջրում» գրական փառատոնին, Հնդկաստանի Ջայփուրի գրական փառատոնին և Հարավաֆրիկյան Հանրապետության Ֆրանշհոքսկոնի գրական փառատոնին։ 2009 թվականին որպես մրցատյանի անդամ մասնակցել է Կահիրեի 33-րդ միջազգային փառատոնին։

Գրել է այնպիսի հրատարակչությունների համար, ինչպիսիք են Time-ը, The Guardian-ը, The Daily Telegraph-ը (Մեծ Բրիտանիա), Outlook magazine-ը (Հնդկաստան) և Libération-ը (Ֆրանսիա)։

2010 թվականի սեպտեմբերի 21-ին ՀԱՀ-ի խոշորագույն և աշխարհի հեռացույց կրթության խոշորագույն համալսարաններից մեկում՝ UNISA-ում, Պրետորիայում ուսուցման ավարտման ծիսակատարության ժամանակ նրան շնորհվել է փիլիսոփայության և գրականության դոկտորի աստիճան։

## Մատենագրություն
* Հարց - պատասխան
* Վեց կասկածյալներ

### Կարճ պատմություններ
* «Մեծ իրադարձություն», հրատարակվել է The Children’s Hours: Stories of Childhood-ում

## Տես նաև
* Միլիոնատեր ետնախորշերից

## Ծանոթագրություններ

## Արտաքին հղումներ
*
*

### Հարցազրույցներ և հոդվածներ
* Vikas Swarup: Mumbai will recover from this, just as it has many times before
* The Rediff Interview/Vikas Swarup
*   How the story of Slumdog Millionaire started. 

Կատեգորիա:20-րդ դարի գրողներ
Կատեգորիա:21-րդ դարի գրողներ
Կատեգորիա:Հնդիկ գրողներ
Կատեգորիա:Հնդիկ դիվանագետներ
Կատեգորիա:Հնդիկ վիպասաններ
Party Favor (երգ, Բիլլի Այլիշ)

«**Party Favor**», ամերիկացի երգչուհի Բիլլի Այլիշի երգը նրա դեբյուտային՝ Don’t Smile at Me (2017) մինի ալբոմից։ Թողարկվել է 2017 թվականի օգոստոսի 11-ին։

## Երգ
Երգը գրել են Բիլլի Այլիշը և նրա եղբայրը՝ Ֆինիս Օ'Քոնելը։ Վերջինս դարձել է նաև երգի պրոդյուսերը։

Սկավառակի B կողմում, այս սինգլի հետ միասին թողարկվել է Drake-ի «Hotline Bling» երգի քավեր տարբերակը։

## Հավաստագրումներ

## Թողարկման պատմություն

## Ծանոթագրություններ

Կատեգորիա:2018 սինգլներ
Կատեգորիա:Բիլլի Այլիշի գրած երգեր
Կատեգորիա:Բիլլի Այլիշի երգեր
Կատեգորիա:Երգեր այբբենական կարգով
Կատեգորիա:Սինգլներ այբբենական կարգով
Կատեգորիա:Ֆինիս Օ'Քոնելի գրած երգեր
Կատեգորիա:Ֆինիս Օ'Քոնելի պրոդյուսերավորած երգեր
Ֆալի

**Ֆալի**, գյուղ Կիլիկիայի Ադանայի նահանգի Ադանայի գավառում։ Ուներ հայկական եկեղեցի։

## Տես նաև
* Կիլիկիայի հայաբնակ բնակավայրեր

## Ծանոթագրություններ
Աննա Կասպարսոն

**Աննա Կասպարսոն** (, լրիվ անունը` *Anna Charlotta Sophia Casparsson*, ծննդյամբ` *von Feilitzen*, ), շվեդ դաշնակահարուհի և տեքստիլ նկարչուհի։

## Կենսագրություն
Աննա Կասպարսոնը ծնվել է 1861 թվականի հոկտեմբերի 10-ին Սկեդա օկրուգում (1971 թվականից՝ Լինչյոպինգի քաղաք) գրող Ուրբան ֆոն Ֆեյլիտցենի և նրա կնոջ ՝ դաշնակահար, կոմպոզիտոր Ադոլֆ Լինդբլադի դուստր Լոտեն ֆոն Ֆեյլիտցենի ընտանիքում։

250 px|left|thumb|''Snäckan'' վիլլան 1900 թվականին

Աննա Կասպարսոնը և նրա ամուսինն աշխատել են *Skandia* ապահովագրական ընկերությունում և ունեցել բազմաթիվ շփումներ, այդ թվում Շվեդիայի նկարիչների միության արվեստագետների հետ։ Զույգը առաջիններից մեկն էր, որ Սալտշյոբադենում պատրիցիական ոճով կառուցեց *Villa Snäckan* վիլլան, որի սրահում, Աննան նվագում էր դաշնամուր, իսկ արվեստանոցում աշխատում էր Աննայի դուստրը և հաճախակի հանդիպում նկարիչների հետ։

Ամուսնու և որդու մահից հետո՝ 1920-ականներին, Աննա Կասպարսոնը սկսեց զբաղվել ասեղնագործությամբ, որը շարունակեց իր կյանքի հետագա 60 տարիների ընթացքում։ Նա ստացել էր միայն երաժշտական կրթություն, բայց ինքնուրույն սովորեց տեքստիլի վրա ասեղնագործել։ Եվ միայն 1945 թվականին՝ 84 տարեկան հասակում, Աննան իր աշխատանքները ցուցադրեց Սալտշյոբադենի ցուցահանդեսում։

Նույն թվականին նա մասնակցեց Ստոկհոլմում գտնվող Լիլյեվալչայի (շվեդ արդյունաբերող և բարերար) արվեստի պատկերասրահում բացված «*Nordiska konstnärinnor*» ցուցահանդեսին։ 1960 թվականին նրա աշխատանքները ցուցադրվեցին Ստոկհոլմի ժամանակակից արվեստի թանգարանում կայացած անհատական ցուցահանդեսում, որոնք հետագայում կրճատված տարբերակով ներկայացվեցին Շվեդիայի բազմաթիվ արվեստի պատկերասրահներում և թանգարաններում։ Ասեղնագործությունը սովորաբար կատարվում էր մետաքսե կամ թավշյա գործվածքներից պատրաստված նյութերով։ Կասպարսոնն իր կոմպոզիցիաներին ավելացնում էր գործվածքների, սրբիչների, ժանյակի և ապակու գույնզգույն կտորներ, որոնք էլ երբեմն նկարազարդում էր յուղաներկով։ Նա հաճախ իր ստեղծագործությունների համար հիմք էր ընդունում հեքիաթների աշխարհից վերցված դրվագները։ Նրա գործերը հաճախակի ցուցադրվում են Շվեդիայի ազգային թանգարանում և Ժամանակակից արվեստի թանգարանում։ Աննայի գործվածքներից երեքը գտնվում են Դանիայի ազգային թանգարանում։

Աննա Կասպարսոնը մահացել է 1961 թվականի սեպտեմբերի 24-ին, Սալտշյոբադեն քաղաքում։

2013 թվականի ամռանը *Nacka konsthall*-ում կազմակերպվեց Աննա Կասպարսոնի և նրա դստեր Մարյայի աշխատանքների ցուցահանդեսը։

## Ընտանիք
Աննա Կասպարսոնը ամուսնացած էր Էդվարդ Կասպարսոնի հետ (1856–1923), ով անվանի նկարիչներ Անդերս Լեոնարդ Ցորնի և Էռնստ Յուսեֆսոնի լավ ընկերն էր։ Ունեցել են չորս երեխաներ, այդ թվում դուստրը` Մարյան, որը նկարչուհի է դարձել։

## Հիշատակ
Աննա Կասպարսոնի հիշատակին է նվիրված 1960 թվականին ռեժիսոր Պետեր Վայսի կողմից նկարահանված համանուն կարճամետրաժ ֆիլմը։

## Ծանոթագրություններ

## Արտաքին հղումներ
* Anna Casparssons arkiv 
* Nationalmuseum - Anna von Feilitzen (Anna Casparsson)

Կատեգորիա:Շվեդ երաժիշտներ
Կատեգորիա:Շվեդ կին արվեստագետներ
Կատեգորիա:Շվեդ դաշնակահարներ
Կատեգորիա:Շվեդ նկարիչներ
Կատեգորիա:Շվեդ թարգմանիչներ
Կատեգորիա:Երկարակյացներ
Մեթյու Դալաս

**Մեթյու Ջոզեֆ Դալաս** (, ), ամերիկացի դերասան և յություբեր։ Ճանաչում է ձեռք բերել «Քայլ XY» (2006-2009) սերիալի գլխավոր դերակատարմամբ։

## Վաղ տարիներ
Մեթ Դալասը ծնվել է Արիզոնա նահանգի Ֆինիքս քաղաքում և որոշ ժամանակ հաճախել է Արիզոնայի արվեստի դպրոց։ 12 տարեկանում, երբ տատիկը նրան տարել է «Անճոռնի ճուտիկը» բեմադրությանը, նա ցանկացել է դառնալ դերասան։ 18 տարեկան հասակում տեղափոխվել է Կալիֆոռնիա նահանգի Լոս Անջելես քաղաք։

## Կարիերա
Դալասը նկարահանվել է մի քանի ֆիլմերում, այդ թվում՝ «Պահանջվում է դայակ» ֆիլմում, ինչպես նաև Քայլի դերում «Քայլ XY» սերիալում։ Բացի այդ, նկարահանվել է այնպիսի ֆիլմերում, ինչպիսիք են «Ապրելով երազանքով», «Վաննաբիսը», «Ճամբարի զարմանքը» և «Վամպիրի ճանապարհը»։ Եղել է հյուր Անտուրաժ հեռուստասերիալում։

2004 թվականին նկարահանվել է Fan 3 խմբի «Geek Love» երգի տեսահոլովակում, ինչպես նաև 2005 թվականին Ջեյմս Բլանտի «Goodbye My Lover»-ում՝ Միշա Բարտոնի հետ։ 2008 թվականին նկարահանվել է ամերիկացի երգչուհի Քեթի Փերրիի «Thinking Of You» երգի տեսահոլովակում։

## Անձնական կյանք
Դալասը բացահայտ գեյ է։ 2015 թվականի հուլիսին ամուսնացել է իր գործընկեր, երաժիշտ Բլյու Համիլթոնի հետ՝ հինգ տարվա հարաբերություններից հետո։ 2015 թվականի դեկտեմբերին Դալասն ու Համիլթոնը հայտարարել են, որ որդեգրել են երկու տարեկան տղայի՝ Կրոուին։ Նրանք ապրում են Ֆինիքսում։

## Ծանոթագրություններ

Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:Ամերիկացի մոդելներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Only Human

**Only Human** (), ամերիկյան Jonas Brothers խմբի երգը՝ ձայնագրված *[[Happiness Begins]]* ալբոմում։ Թողարկվել է 2019 թվականի հուլիսի 2-ին որպես ալբոմի երրորդ սինգլ։ Երգը գրել են խմբի անդամները և պրոդյուսեր Shellback-ը։

## Քննադատական արձագանք
*[[Pitchfork (ամսագիր)|Pitchfork]]* ամսագրի խմբագիր Օլիվիա Հորնը դրական է արձագանքել երգին, նշելով որ «ռեգիի բիթերը [...] զարմանալիորեն լավ են աշխատում»։ *[[Consequence of Sound]]* ամսագրի խմբագիր Քրիստոֆեր Թիզենը հակաքննադատել է ստեղծագործության լիրիկան և գրել է, որ. «երգի սետղծած կատարման անկեղծությունը և խոր հավատարմությունը» ողողել են նրան։ Մայք Նիեդը՝ *[[Idolator]]* կայքից բնութագրել է երգը որպես «ես մեկ գանգսթեր» և կարծում է, որ երգը կդառնա «ամռան երգ»։

## Կենդանի կատարումներ
2019 թվականի հունիսի 13-ին Jonas Brothers-ը կատարել է երգը *[[The Tonight Show Starring Jimmy Fallon]]* շոուի ժամանակ։ Երգը ևս մեկ անգամ կատարել են 2019 թվականի հուլիսի 18-ին *[[Late Night with Seth Meyers]]* շոուի ժամանակ։ Երգը կենդանի կատարմամբ ևս մեկ անգամ կատարել են 2019 թվականի հոկտեմբերի 8-ին *[[The Ellen Show]]*-ի ժամանակ։

## Երաժշտական տեսահոլովակ
80-ականների ոճով պաշտոնական տեսահոլովակի ռեժիսորը եղել է Էնթոնի Մանդլերը, իսկ թողարկումը կայացել է 2019 թվականի օգոստոսի 13-ին։ Տեսահոլովակում նկարահանվել են Ջոնաս եղբայրները (Նիք, Ջոյ և Քևին Ջոնասները), նաև մասնակցություն է ունեցել պրոֆեսիոնալ պարող Դեքլան ՄաքԴոնաքը։

## Անձնակազմ
Ըստ Tidal ամսագրի տվյալների՝

* Նիք Ջոնաս – վոկալ, հեղինակ
* Ջոյ Ջոնաս – վոկալ, հեղինակ
* Քևին Ջոնաս – վոկալ, հեղինակ
* Shellback – բեկ-վոկալ, պրոդյուսեր, հեղինակ, ծրագրավորող, բաս, դափ, ստեղնաշարային, դահիրա
* Փիթեր Կառլսոնր – վոկալայի պրոդյուսեր
* Մայքլ Էնգսթրոմ – բաս
* Ուոջթեք Գորալ - ալտո սաքսոֆոն, ֆլեյտա
* Թոմաս Ջոնսոն - բարիտոնային սաքսոֆոն
* Մաթիաս Բիլունդ - ֆագոտ, խոսափողներ
* Միա Սեմյուելս - ֆլյուգելհորն
* Նիլս Փիթեր Անկարբլոմ - խոսափող, խոսափողային գործիքավորող
* Ջեյսոն ՄաքՆաբ - դափ
* Ջիմմի Քար - դափ
* Կասպեր Կոմար - դափ
* Ռոբերտ Մոլանդ - դափ
* Թոմաս Ջոնսոն - ընթացային սաքսոֆոն
* Փիթեր Նուս Յոհանսոն - տրոմբոն
* Ջեյն Բյերգեր - շեփոր
* Մագնուս Յոհանսոն – շեփոր
* Սերբան Գհենեա - միքսացում, ստուդիական անձնակազմ
* Ջոն Հեյնս - միքսացման ինժեներ, ստուդիական անձնակազմ

## Հիթ-շքերթներ

## Հավաստագրեր

## Թողարկման պատմություն

## Ծանոթագրություններ

## Արտաքին հղումներ
* 

Կատեգորիա:Jonas Brothers-ի երգեր
Camila

***Camila*** (), կուբաամերիկացի երգչուհի Կամիլա Կաբելոյի դեբյուտային ստուդիական ալբոմը, որը թողարկվել է 2018 թվականի հունվարի 12-ին՝ Epic, Syco և Sony լեյբլներում։ Յանգ Թագի մասնակցությամբ «Havana» երգը գլխավորել է մի շարք երկրների հիթ-շքերթները, օրինակ՝ Ավստրալիայի, Կանադայի, Իռլանդիայի և Մեծ Բրիտանիայի, իսկ ԱՄՆ-ում հավաստագրվել է պլատինե կարգավիճակով։

## Պատմություն
2016 թվականի դեկտեմբերի Կամիլան հայտարարել է Fifth Harmony խմբից իր հեռացման մասին և որոշել է կենտրոնանալ իր սոլո դեբյուտային ալբոմի վրա։
2017 թվականի նոյեմբերի 13-ին Կաբելոն հայտնել է սոլո ալբոմի պատրաստ լինելու մասին և այն մասին, որ այն կթողարկվի 2018 թվականի սկզբին։ Դեկտեմբերի 5-ին նա հայտնել է, որ այն կկոչվի *Camila* և հայտարարել, որ այն կթողարկվի 2018 թվականի հունվարի 12-ին։

Ալբոմը ստացել է դրական արձագանքներ երաժշտական քննադատների և ինտերնետային հրատարակությունների կողմից՝ Metacritic, *[[Metro UK]]*, *[[The Times]]*’, *[[NME]]*, *[[The Guardian]]*, *[[Entertainment Weekly]]*, *[[USA Today]]*, *[[The Daily Mail]]*, *[[Time (журнал)|Time]]*, *[[Newsday]]*, *[[Rolling Stone]]*, AllMusic, Idolator, *[[Billboard]]*, Stereogum.

## Անվանակարգեր
### Տարեվերջյան ցանկեր

### Մրցանակներ

## Երգացանկ

**Նշումներ**
* - համահեղինակ
* - վոկալային պրոդյուսեր
* - լրացուցիչ պրոդյուսեր
*"Havana" երգը ներառում է Ֆարել Վիլյամսի և Սթարրայի բեկ-վոկալները։
*"I Have Questions" երգը ներառում է Բիբի Բոուրելլիի բեկ-վոկալը։

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

### Տասնամյակի հիթ-շքերթ

## Հավաստագրեր

## Ծանոթագրություններ

Կատեգորիա:2018 ալբոմներ
Կատեգորիա:Billboard 200 գլխավորած ալբոմներ
Կատեգորիա:Անգլալեզու ալբոմներ
Կատեգորիա:Կամիլա Կաբելոյի ալբոմներ
Ենիցե

**Ենիցե** (), ծխախոտի նախկին գործարան, Դրեզդենի տեսարժան վայրերից մեկը։ 1907-1909 թվականներին կառուցված շենքն իր ճարտարապետությամբ հիշեցնում է մզկիթ։ Ծխախոտի արտադրամասերն այստեղ տեղակայված են եղել մինչև 1953 թվականը։ Ներկայումս շենքը գրասենյակային է և օգտագործվում է տարբեր ընկերությունների կողմից. նկուղում կա դիսկոտեկ, իսկ գմբեթի տակ գործում է ռեստորան։

## Կառուցման պատմություն
Դրեզդենի համար անսովոր «արևելյան» ոճով գործարան կառուցելու գաղափարը պատկանում է հրեա գործարար Ուգո Զիցին, ով ծխախոտ էր ներմուծում Օսմանյան Ենիցե քաղաքից (այժմ՝ Ջենիսի, Հունաստան)։ Գործարանի շենքի նախատիպը եղել է Կահիրեի մզկիթներից մեկը, որտեղ Զիցը եղել էր կառուցումից առաջ։ Ենիցե անունը գալիս է Հունաստանի այն տեղանունից, որտեղից Ցիցն արտադրության համար ծխախոտ էր ներմուծում։ Շենքի անսովոր ճարտարապետությունը, մի կողմից, պետք է գովազդ լիներ նրա արտադրանքի համար, և դա իրականում օգնեց նրան հասնելու զգալի հաջողությունների։ Մյուս կողմից, օգտագործելով մզկիթի ճարտարապետական առանձնահատկությունները, հնարավոր էր, օրինակ, «քողարկել» ծխնելույզներն ու արտանետվող խողովակները մինարեթների ներքո։ Սա անհրաժեշտություն էր, հակառակ դեպքում Զիցը արտադրական կորպուսներ կառուցելու թույլտվություն չէր ստանա, քանի որ շինհրապարակը գտնվում էր Հին քաղաքի` Դրեզդենի պատմամշակութային կենտրոնի հարևանությամբ, որտեղ գտնվում էր Սաքսոնական թագավորների նստավայրը։ Դրեզդենում ոչ բոլորն էին դրական վերաբերվում քաղաքի գրեթե կենտրոնում «մզկիթի» կառուցմանը։ Ծրագրի հեղինակ Հերման-Մարտին Համմիցշն այս աշխատանքի համար վտարվեց Ճարտարապետների սաքսոնյան միությունից։

## Ճարտարապետություն
Ճարտարապետ Հերման-Մարտին Համմիցշը շենքը նախագծել է՝ օգտագործելով ժամանակի առավել առաջադեմ տեխնոլոգիաները։ Ենիցեն Գերմանիայի առաջին շենքն էր, որը կառուցվել է կրող երկաթբետոնե կոնստրուկցիաների օգտագործմամբ՝ կիրառելով մոդեռ և մավրիտանական ոճերը։ Շինության ընդհանուր բարձրությունը 60 մետր է, որից 20 մետրը գունավոր ապակուց պատրաստված գմբեթն է` 17 մետր տրամագծով։ Ճակտոնը զարդարելիս օգտագործել են գրանիտ, գունավոր բետոն, սալիկ, արհեստական ավազաքար և խճանկար։

Շենքը վերականգնվել է 1996 թվականին։

## Պատկերասրահ

Bildteppich Yenidze.jpg
20030726120DR Dresden-Friedrichstadt Yenidze Weißeritzstr 3.jpg
Yenidze by ArmAg.jpg
Yenidze, mosaic of the main entrance.jpg|Գլխավոր մուտքի խճանկարը
Yenidzeterrasse.jpg|«Ենիցե» ռեստորանը շենքի տանիքում
Dresden Yenidze night E 2011 09 22.jpg
20070110130DR Dresden-Friedrichstadt Yenidze Weißeritzstr 3.jpg
Dresden Yenidze04.jpg|Ենիցեն ունի 600 պատուհան՝ ստեղծված տարբեր ոճերով


## Ծանոթագրություններ

## Գրականություն
* Gilbert Lupfer u.a. (Hrsg.): *Architekturführer Dresden*. Reimer, Berlin, 1997, ISBN 3-496-01179-3 
* Tilo Richter (Text), Hans-Christian Schink (Photos): *Industriearchitektur in Dresden*. Kiepenheuer, Leipzig, 1997, ISBN 3-378-01019-3 

## Արտաքին հղումներ
* Ենիցեն www.wtbc.de կայքում
* Ենիցեն www.dresden-und-sachsen.de կայքում

Կատեգորիա:Դրեզդենի շենքեր և կառույցներ
Կատեգորիա:Դրեզդենի տեսարժան վայրեր
Հոլանդ Թեյլոր

**Հոլանդ Թեյլոր** (, ), ամերիկացի դերասանուհի, Էմմի մրցանակի դափնեկիր։

## Վաղ կյանք
Հոլանդ Վիրջինիա Թեյլորը ծնվել է 1943 թվականին Փենսիլվանիա նահանգի Ֆիլադելֆիա քաղաքում։ Սովորել է Westtown School դպրոցում, իսկ հետո ավարտել է Բենինգտական քոլեջը։ 1964 թվականին տեղափոխվել է Նյու Յորք, որտեղ սկսել է դերասանուհու կարիերան։

## Կարիերա
Թեյլորը կարիերան սկսել է թատրոնում՝ ակտիվորեն ելույթ ունենալով այնտեղ 1960-80-ականների ընթացքում։ Դերասանուհին նաև պարբերաբար նկարահանվել է կինոյում և հեռուստատեսությունում՝ իրեն դրսևորելով որպես ունիվերսալ դերասանուհի։

Թեյլորը 1999 թվականին «դրամատիկական հեռուստասերիալում երկրորդ պլանի լավագույն դերասանուհի» անվանակարգում արժանացել է «Էմմի» մրցանակի՝ «Պրակտիկա» սերիալում դերի համար։ 2000 թվականին ստացել է «Էմմի» մրցանակը միանգամից երկու անվանակարգում՝ «դրամատիկական հեռուստասերիալում երկրորդ պլանի լավագույն դերասանուհի»՝ «Պրակտիկա» հեռուստասերիալում դերի համար և «կատակերգական հեռուստասերիալում լավագույն հրավիրված դերասանուհի»՝ «Լոթ» սերիալում դերի համար։ Նա «Էմմի»-ի ևս չորս անվանակարգեր է ստացել «երկրորդ պլանի լավագույն կին» դերի համար կատակերգական հեռուստասերիալում։

## Անձնական կյանք
2015 թվականի սկզբից հանդիպում է դերասանուհի Սառա Փոլսոնի հետ։

## Ծանոթագրություններ

## Արտաքին հղումներ
* 
* Holland Taylor Bio at CBS — Two and a Half Men

Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:«Էմմի» մրցանակի դափնեկիրներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Թատրոնի ամերիկացի դերասանուհիներ
Կատեգորիա:Թատրոնի դերասանուհիներ
Կատեգորիա:Ամերիկացի կին հնչյունավորողներ
Վերա Մամոնտովա

**Վերա Սավիչնա Մամոնտովա**, ամուսնական ազգանունը *Սամարինա* (), ռուսական հայտնի առևտրական ընտանիքի ներկայացուցիչ, Վալենտին Սերովի հանրահայտ «Դեղձերով աղջիկը» կտավի բնորդուհին։ Կտավի ստեղծման ժամանակ Վերան եղել է 11 տարեկան։ Եղել է նաև Վիկտոր Վասնեցովի, Նիկոլայ Կուզնեցովի և Միխայիլ Վրուբելի կտավների բնորդուհի։

Ընտանիքում և ընկերների շրջապատում նրան հաճախ անվանել են Վերուշա և Յաշկա, որոնք հանդիպում են տարբեր ականատեսների հուշերում։

## Կտավի բնորդուհի
Վերայի ավագ եղբայրը՝ Վսեվոլոդ Մամոնտովն իր հուշերում գրել է․ «Նա հեշտությամբ ընկերություն էր անում իմ քույրերի հետ, որոնք տարիքով երիտասարդ էին, և, ընդորում, զարմանալիորեն բարեխղճությամբ տանում նրանց բոլոր հրամանները… Հենց այդ ընկերության հիմքում էլ առաջացել է Սերովի հայտնի «Դեղձերով աղջիկը» կտավը, որը ռուսական կտավային գեղանկարչության առաջին գոհարներից մեկն է։ Միայն ընկերության շնորհիվ Սերովին հաջողվեց համոզել իմ քրոջը Վերային դառնալ կտավի բնորդուհի։ 12-ամյա կենսուրախ, ժրաջան աղջկան ամառային օրը ձգում է դեպի ազատություն, փախուստ և չարաճճիություն։ Իսկ այդտեղ նա պետք է նստեր սեղանի շուրջը, ընդորում գրեթե չշարժվել։ Սերովի այդ աշխատանքը պահանջում էր բազմաթիվ սեանսներ։ Քույրս ստիպված էր երկար անշարժ նստել։ Անտոնը նույնպես ընդունում էր իր աշխատանքի դանդաղ տեղաշարժը։ Նա տանջվում էր, իսկ վերջում քրոջս ասած, որ նա նրա «պարտապանն է»։

Վիկտոր Վասնեցովը, հիշելով իր «Ալյոնուշկա» կտավի ստեղծման պատմությունը, գրում է․ «…Սակայն չեմ թաքցնի, որ ես թափանցել էի դիմագծերի մեջ, հատկապես Վերուշա Մամոնտովայի աչքերի փայլի, երբ պատկերում էի «Ալյոնուշկային»։

Մամոնտովան պատկերված է Վրուբելի «Թամարան դագաղում» կտավում։

## Ընտանիք
Ամուսին՝ Ալեքսանդր Սամարին։ Հարսանիքը տեղի է ունեցել 1903 թվականի հունվարի 26-ին՝ ամուսնու բարեկամների երկարատև դիմադրությունից հետո։ Պատճառը ամուսնու ազնվական ծագումն էր։

Երեխաներ՝
* *Յուրի* (1904—1965), լեզվաբան։
* *Ելիզավետա*, ամուսնական ազգանունը՝ Չերնիշևա (1905—1985), հուշագրությունների հեղինակ։
* *Սերգեյ* (1907—1913)
Վերա Մամոնտովան մահացել է սուր թոքաբորբից։ Ի հիշատակ կնոջ, Վերայի ամուսինը Պավլովսկի Պոսադում կառուցել է Սուրբ երրորդության տաճարը։ Ինքը Վերան թաղված է հոր կողքը՝ Աբրամցևյան եկեղեցու մոտ։

## Ծանոթագրություններ

## Գրականություն
* *Чернышева-Самарина Е. А.* Александр Дмитриевич Самарин // Самарины. Мансуровы. Воспоминания родных / Православный Свято-Тихоновский гуманитарный университет. М., 2001, С. 121—207.

Կատեգորիա:Բնորդուհիներ
Կատեգորիա:Թոքաբորբից մահացածներ
Եվրոպական երկրների ցանկ ըստ միջին ամսական աշխատավարձի

Ստորև բերված աղյուսակները և նկարները ցույց են տալիս միջին աշխատավարձը, կենտրոնանալով տարբեր աղբյուրների տվյալների վրա։ Պակաս զարգացած շուկաներում մեծ է ստվերային տնտեսության դերը, ինչը խեղաթյուրում է այդ հետազոտությունները։

## Եվրոպական երկրները ըստ միջին ամսական աշխատավարձի

## Ծանոթագրություններ

Կատեգորիա:Ցանկեր
Պառլամենտական վերահսկողություն

**Պառլամենտական վերահսկողություն** կամ **Խորհրդարանական վերահսկողություն**, խորհրդարանի վերահսկողություններ է, որպես օրենսդիր իշխանությունը գործադիր իշխանության գործունեության նկատմամբ, նախևառաջ կառավարության։ Խորհրդարանի վերահսկողական գործոռույթները, մի շարք հետազոտողների կողմից, կարող են դրսևորվել նրա օրեսնդրական գործունեության մեջ և պատգամավորները ու հանձնաժողովները օրենքների մշակման և ընդունման ժամանակ կարող են քննարկել ստեղծված իրավիճակը, առկա խնդիրները և տալիս են գնահատական պետական իշխանության մարմինների աշխատանքին։

Օրենսդրական մարմինը պառլամենտական վերահսկողությունը իրականացման նպատակներով, որպես կանոն, լիազորվում է մի շարք հատուկ լիազորություններով և օգտագործում է հատուկ ընթացակարգեր։ Խորհրդարանին զեկուցելու պարտավորությունը կարող է սահմանադրորեն ամրագրվել կառավարությանը և պետական այլ հաստատություններին։ Խորհրդարանական վերահսկողության ձևերն ու եղանակները նույնպես տարբեր են `կախված պետության կառավարման ձևից։ Առավել կարևորություն ունի խորհրդարական և կիսանախագահական հանրապետություններում։ Նախագահական հանրապետություններում նրա նաշանակությունը էականորեն փոքր է։

Խորհրդարանական վերահսկողության հիմնական մեթոդները պարունակում են կառավարությանը գրավոր և բանավոր հարցեր տալը, որոնց համար խորհրդարանական նիստում նախատեսված է հատուկ կարգ և փաստաթղթի հատուկ ձև, խորհրդարանական հարցումը, որն ուղղված է համապատասխան մարմինը ընդհանուր պալաըի կամ էլ պատգամավորական հարցումը նրա առանձին անդամի, վստահության հարց բարձրացնելը, պառլամենտական հետաքննություն և այլն։ Այն պետություններում, որտեղ խորհրդարանական վերահսկողության իրավունքը վերապահված է օրենսդիր մարմնին, օրենքը սահմանում է նաև այդ վերահսկողության ենթակա անձանց և հաստատությունների շրջանակի պարտականությունները խորհրդարանի նկատմամբ՝ որպես վերահսկող գործառույթների իրականացման իր մաս։ Սա կարող է ներառել սահմանված ժամկետում խորհրդարանական և պատգամավորական հարցումների պատասխանելու պարտավորությունը, պալատի նիստին ներկայանալ նրա անդամների հարցերին պատասխանելու համար, խորհրդարանի կողմից պահանջվող բոլոր փաստաթղթերն ու նյութերը տրամադրելու պարտավորություն, անվստահություն հայտնելու դեպքում հրաժարական տալու պարտավորություն։

Խորհրդարանական վերահսկողությունը որպես կանոն քաղաքական բնույթ է կրում։ Այս առումով մի շարք պետություններում գոյություն ունի սահմանափակումներ կառավարության անդամների և նրանց քայլերի նկատմամբ քննադատության։ Այսպես, Մեծ Բրիտանիայում կոլեկտիվ պատասխանատվության գաղափարը ենթադրում է, որ կառավարության անդամը ոչ միայն իրավունք չունի հանրային հանդես գալ նախարարների խորհրդի ընդունած որոշման դեմ, այլև ներկայացուցիչների պալատում դեմ քվեարկի դրա դեմ։ Ավելի քիչ խորհրդարանական վերահսկողությունը ունի վարչական բնույթ և իրականացվում է հատուկ մարմինների միջոցով՝ հաշվեքննիչ պալատ, հաշվեքննիչ դատարան և այլն։ Որպես կանոն, դա վերաբերում է ֆինանսական և ֆինանսատնտեսական վերահսկողությանը։

## Ծանոթագրություններ

## Արտաքին հղումներ
*Федеральный закон от 7 мая 2013 г. N 77-ФЗ "О парламентском контроле", 14 мая 2013 г.Российская газета - Федеральный выпуск №6076 (100)
* ПАРЛАМЕНТСКИЙ КОНТРОЛЬ / Экономика и право: словарь-справочник. — М.: Вуз и школа. Л. П. Кураков, В. Л. Кураков, А. Л. Кураков. 2004.

Կատեգորիա:Խորհրդարան
Կատեգորիա:Սահմանադրական իրավունք
Հնդկաստանի նախագահ

**Հնդկաստանի նախագահ** (), Հնդկաստանի Հանրապետության ղեկավար, առաջին քաղաքացի, ինչպես նաև հնդկական զինված ուժերի Գերագույն հրամանատար։ Սահմանադրության համաձայն՝ նախագահն ունի նշանակալի իշխանություն, բայց իրականում իշխող լիազորությունները կատարվում են Հնդկաստանի կառավարության կողմից՝ վարչապետի գլխավորությամբ։ Նախագահը, մեծ մասամբ, իրականացնում է ներկայացուցչական գործառնություններ՝ ձևականորեն ընդունելով կառավարության որոշումները։ Մի շարք դեպքերում նա իրավունքի ունի ազատել նահանգների օրենսդրական ժողովները, ինչպես նաև ունի դատապարտյալների ներման իրավունք։

Սահմանադրության համաձայն՝ նախագահն ընտրվում է ընտրողների կոլեգիայի կողմից, որը կազմված է Հնդկաստանի խորհրդարանի երկու պալատների անդամներից, ինչպես նաև Վիդհան Սաբհայի՝ նահանգների և տարածքների օրենսդրական ժողովների ստորին պալատների անդամներից։

## Տես նաև
* Հնդկաստանի փոխնախագահ
* Հնդկաստանի վարչապետ

## Ծանոթագրություններ

## Արտաքին հղումներ
* Հնդկաստանի նախագահի պատոնական կայք
* Հնդկաստանի Հանրապետության ղեկավարների ցանկ

Կատեգորիա:Հնդկաստանի կառավարություն
Կատեգորիա:Հնդկաստանի նախագահներ
Կատեգորիա:Ղեկավարներ ըստ երկրի
Կատեգորիա:Նախագահների ցանկեր
Կատեգորիա:Ցանկեր:Պետության գլուխներ
Մովսեսի կամուրջ

**Մովսեսի կամուրջ** (), Նիդերլանդների Բերխեն օպ Զոմ համայնքում գտնվող Ֆորտ դե Ռուվեր բաստիոնի խրամը հատող «սուզված» հետիոտն 
կամուրջ է։

## Պատմություն
17-րդ դարում Արևմտյան Բրաբանտում Իսպանիայի և Ֆրանսիայի հարձակումներից պաշտպանվելու համար կառուցվել են մի շարք ամրոցներ և խրամներ։ Նրանցից մեկի՝ Ֆորտ դե Ռուվերի խրամի խորությունը այնքան էր, որ հետևակը չկարողանար անցնել, և այնքան ծանծաղ էր, որ նավարկելի չլիներ։ Նապոլեոնյան պատերազմներից հետո ամրոցը լքվել է։ Մինչև 2010 թվականի վերականգնումը խրամում ջուր չի եղել, իսկ ափերը ծառերով են պատվել։

## Վերականգնում
Ֆորտ դե Ռուվերի պաշտպանության և վերականգնման համար ստեղծվել է «Ֆորտ դե Ռուվերի բարեկամներ» հիմնադրամը։ Նրա պատվերով RO & AD Architecten ճարտարապետական գրասենյակի ճարտարապետներ Էո Կոստերը և Ադ Կիլը 2010 թվականին նախագծել են այմպիսի կամուրջ, որը չէր խաթարի ամրոցի խրամի անմատչելիության պատրանքը։ Քանի որ, կամուրջը կիսաընկղմված է ջրում և հեռվից նայողին չի երևում, դիտողի մոտ պատրանք է ստեղծվում, որ մարդիկ անցնում են ջրի միջով։ Նմանեցնելով Աստվածաշնչի Մովսեսի Կարմիր ծովն անցնելուն, կամուրջն անվանել են «Մովսեսի կամուրջ»։

## Կամուրջի կազմությունն ու նյութերը
Կամուրջը պատրաստված է սաղարթավոր ծառի Accoya ապրանքանիշի փայտից, որը սովորաբար օգտագործվում է նավերի տախտակամածների համար և մշակված է հատուկ հակասնկային նյութով։ Անջրաթափանցիկության համար, արտաքինից պատված է նրբաթիթեղով։ Ջուրը երբեք չի բարձրանում և լցվում կամրջից ներս, քանի որ նրա մշտական մակարդակը ապահովում են խրամի երկու ծայրերում գտնվող ամբարտակները։ Տեղումների ժամանակ կամրջի մեջ լցված ջուրը դուրս է մղվում այնտեղ տեղադրված պոմպի միջոցով։

## Ծանոթագրություններ

Կատեգորիա:Հետիոտնային կամուրջներ
Կատեգորիա:Նիդերլանդների կամուրջներ
Կաստոս (կղզի)

**Կաստոս** (), հունական կղզի, որը գտնվում է Լեֆկադա կղզուց արևելք։ 2011 թվականին տեղական ինքնակառավարման բարեփոխման պահից այն Լեֆկադա համայնքի մի մասն է, որից հետո այն համարվում է մունիցիպալիտետ։ Մինչև 1974 թվականը, երբ կղզին Լեֆկադա պրեֆեկտուրայի մի մասն էր, գտնվում էր Իտակա նահանգի Կեֆալոնիա պրեֆեկտուրայի կառավարման ներքո։ Ամենամոտ կղզին Կալամոսն է, նրանց միջև կա ջրանցք։ Մայրցամաքը գտնվում է մոտավորապես 5 մետր հյուսիս-արեւելք Էտոլիա-Աքարնանիայից։

## Աշխարհագրություն
Կղզում կա միայն մեկ գյուղ` համանուն Կաստոսը, որը գտնվում է կղզու արևելյան ափին։ Կղզու բնակչությունը կազմում է մոտ 80 մարդ, որոնք հիմնականում զբաղվում են ձկնորսությամբ և տուրիզմով։ Ամռանը տարբեր երկրներում ապրող կաստոսցիները վերադառնում են հայրենիք, շրջում զբոսանավերով և վայելում իրենց արձակուրդը։ Կղզու երկարությունը հյուսիսից հարավ 7 կիլոմետր է, լայնությունը՝ 800 մետր։ Տարածքը կազմում է 5,901 կմ2, իսկ ամենաբարձր գագաթն ունի 142 մետր բարձրություն` հաշված Միջերկրական ծովի մակերևույթից։ Կաստոսն ունի երկու եկեղեցի` «Agios Ioannis Prodromos», որը գտնվում է գյուղի կենտրոնում, և «Agios Emilianos», որը գտնվում է գյուղից մոտ 4 կիլոմետր հյուսիս-արևելք։ «Agios Ioannis» եկեղեցին զարդարված է հայտնի Էֆթանեզյան նկարիչ Սպիրիդոն Գազիսի որմնանկարներով։ Բացի այդ, կղզում կա երկու հողմաղաց և ձիթապտղի երեք վերամշակման կետ, նրանցից ոչ մեկը ներկայումս չի գործում։

## Բնակչություն

## Փաստեր
Կղզում կան մի շարք հարմարություններ, ինչպիսիք են փոքրիկ խանութներ, երեք բարեր, չորս ռեստորաններ և հուշանվերների խանութ։ Բոլոր օբյեկտները բաց են ամռանը, սակայն ձմռանը հիմնականում փակ են։ Կղզում կան նաև նավահանգիստներ։

## Ծանոթագրություններ

## Արտաքին հղումներ
* Kastos (island) information
* Kastos (village) information

Կատեգորիա:Հոնիական ծովի կղզիներ
Կատեգորիա:Հունաստանի կղզիներ
Էմմա Սպարե

Բարոնուհի **Էմմա Սպարե** (, լրիվ անունը՝ **Emma Josepha Sparre**, ծննդյամբ Munktell, ), շվեդ նկարչուհի։

## Կենսագրություն
Էմմա Սպարեն ծնվել է 1851 թվականի հունիսի 29-ին, Ֆալուն քաղաքում։ Ձեռներեց և երաժիշտ Հենրիկ Մունկտելլի և նրա կնոջ՝ Քրիստինա Ավգուստի (*Christina Augusta Eggertz*, 1818-1889) դուստրը, շվեդ կոմպոզիտորներ Հելենա Մունկտելլի և Ամալյա Հելմի քույրը։ Էմման ինը երեխաներից ամենակրտսերն էր։ Երբ 1861 թվականին հայրը մահացավ, ամբողջ ընտանիքը տեղափոխվեց Ստոկհոլմ, որտեղ մայրը բիզնեսով էր զբաղվում։ Էմման նկարչություն սովորել է մասնավոր հիմունքներով Ազատ արվեստի թագավորական ակադեմիայի անդամ Ավգուստ Մալմստյրոմի մոտ։ Հետագայում սովորել է Դյուսելդորֆում, Հռոմում և հատկապես երկար ժամանակ Փարիզում, որտեղ ձեռք է բերել արվեստանոց և սովորել ֆրանսիացի նկարիչներ Գուստավ Կյուրտուայի և Պասկալ Դանյան Բուվրեի մոտ։ Էմմայի արվեստանոցը դարձավ փարիզյան շատ նկարիչների հանդիպումների վայր։ Էմմա Սպարեն 1890-ականներին տեղափոխվեց Շվեդիա, իսկ 1897 թվականին Դալարնա լենում կառուցեց իր սեփական *Solgården* տունը, որտեղ նա հյուրընկալում էր շատ հայտնի մարդկանց։ 2001 թվականին *Solgården*-ը հռչակվեց մշակութային հուշարձան։

Էմմա Սպարեն իր աշխատանքները ցուցադրեց 1893 թվականին Չիկագոյում կազմակերպված Համաշխարհային կոլումբիական ցուցահանդեսում, ինչպես նաև 1889 թվականին՝ Փարիզում անցկացվող Համաշխարհային ցուցահանդեսում։ Էմմա Սպարեի աշխատանքները ցուցադրվում են Շվեդիայի մի շարք թանգարաններում, այդ թվում Ազգային թանգարանում։

Էմմա Սպարեն մահացել է 1913 թվականի սեպտեմբերի 8-ին, Դալարնա լենի Ռետտվիվիկ ծխական համայնքում։

## Ընտանիք
1870-1891 թվականներին Էմմա Սպարեն ամուսնացած է եղել իր գործընկեր նկարիչ Կառլ Սպարեի հետ (1839-1910)։ Նրանք ունեցել են մեկ դուստր՝ Մարթան, որը նույնպես նկարիչ էր։

## Պատկերասրահ

Hans Hansson Wachtmeister.JPG|*Hans Hansson Wachtmeister*
Emma Sparre - Friherinnan.jpg|*Friherrinnan*
Baronin Emma Sparre - Lesendes Mädchen.jpg|*Lesendes Mädchen*
Emma Sparre - Ung Änka - 1885.png|*Ung Änka*


## Ծանոթագրություններ

## Արտաքին հղումներ
* Sparre, Emma
* Emma Sparre
* Swedish Women Painters: 1893 Chicago World's Fair and Exposition

Կատեգորիա:19-րդ դարի կին արվեստագետներ
Կատեգորիա:20-րդ դարի նկարչուհիներ
Կատեգորիա:Ժյուլիանի ակադեմիայի շրջանավարտներ
Կատեգորիա:Շվեդ նկարչուհիներ
Կատեգորիա:Շվեդ կին արվեստագետներ
Իգոր Անսոֆ

**Իգոր Անսոֆ** (, ), ռուսական ծագում ունեցող ամերիկացի մաթեմատիկոս և տնտեսագետ։

## Կենսագրություն
Հայրը եղել է ռուս, ծնվել է ԱՄՆ-ում։ Մայրը ծնվել է Մոսկվայում։

17 տարեկանում ծնողների հետ գաղթել է ԱՄՆ։ Նա սովորել է Սթիվենս տեխնոլոգիայի ինստիտուտում (Հոբոկեն, Նյու Ջերսի նահանգ) և Բրաունի համալսարանում (Պրովիդենս, Ռոդ Այլենդ նահանգ)։ Երկրորդ համաշխարհային պատերազմի ժամանակ ԱՄՆ ռազմածովային նավատորմի ռեզերվում էր՝ կատարելով կապի սպայի գործառույթները խորհրդային նավատորմի հետ։ Դասավանդել է Կալիֆոռնիայի համալսարանում (Լոս Անջելես), Միացյալ Նահանգների Միջազգային համալսարանում և Ծովային ակադեմիայում։

## Գիտական ներդրում
Անսոֆը համարվում է ռազմավարական կառավարման հայեցակարգի հիմնադիրը։ Հայտնի է որպես «Մատրիցա Անսոֆ»-ի հեղինակ՝ շուկայում ապրանքի դիրքավորման ռազմավարությունը որոշելու համար։

Հոլանդիայում ստեղծվել է «Իգոր Անսոֆի մրցանակ», որը շնորհվում է պլանավորման և ռազմավարական կառավարման ոլորտում ձեռքբերումների համար։

## Հիմնական աշխատություններ
*
*

## Ծանոթագրություններ

## Գրականություն
*

## Արտաքին հղումներ
* Биография и некролог 

Կատեգորիա:Ամերիկացի տնտեսագետներ
Կատեգորիա:Ամերիկացի մաթեմատիկոսներ
Կատեգորիա:Թոքաբորբից մահացածներ
Կատեգորիա:Մաթեմատիկոսներ այբբենական կարգով
Կատեգորիա:Բրաունի համալսարանի շրջանավարտներ
Կատեգորիա:20-րդ դարի ամերիկացի տնտեսագետներ
Կատեգորիա:20-րդ դարի ամերիկացի մաթեմատիկոսներ
Իսլամ Սաֆարլի

**Իսլամ Ախմեդ օկլի Սաֆարլի** (, ), ադրբեջանցի բանաստեղծ-դրամատուրգ, թարգմանիչ, արվեստի վաստակավոր գործիչ։

## Կենսագրություն
Իսլամ Սաֆարլին ծնվել է 1923 թվականի փետրվարի 12-ին Նախիջևանի Ինքնավար Խորհրդային Սոցիալիստական Հանրապետության Բաբեկի շրջանի Շաքարապատ գյուղում։ Գրականության նկատմամբ հետաքրքրությունը և բանաստեղծություններ գրելու ցանկությունը Սաֆարլիում հայտնվել են մանկության տարիներին։ Այն բանից հետո, երբ Սաֆարլին ավարտեց 10-րդ դասարանի միջնակարգ դպրոցը, սկսվել է Հայրենական մեծ պատերազմը, և Սաֆարլին գնաց ռազմաճակատ։

Վերադառնալով հայրենիք ՝Իսլամ Սաֆարլին ընդունվել է Ադրբեջանի պետական համալսարանի բանասիրական ֆակուլտետ և ավարտել է 1951 թվականին։ Ավարտելուց հետո նա աշխատել է որպես լրագրող «Sharg Գափըսը», «Ադրբեջանի երիտասարդության» և «Գրական թերթ»ի հրատարակություններում։ 1953-1959 թվականներին եղել է պետական ռադիոյի խմբագիր, գրական և դրամատիկական ծրագրերի ղեկավար։

1973 թվականին ստացել է Ադրբեջանական ԽՍՀ արվեստի վաստակավոր գործչի կոչում։

Իսլամ Սաֆարլին ստեղծել է ավելի քան երեսուն տարի։ Գրել է բազմաթիվ բանաստեղծություններ, պիեսներ, պօեմներ, դրամատիկական աշխատանքներ, պատմվածքներ, լիբրետտո, ֆիլմի սցենարներ և թարգմանել է ռուս և թուրք գրողների գործեր։

Իսլամ Սաֆարլին մահացել է 1974 թվականի նոյեմբերի 6-ին երկարատև հիվանդությունից հետո։

## Ծանոթագրություններ

Կատեգորիա:Ադրբեջանցի բանաստեղծներ
Կատեգորիա:20-րդ դարի բանաստեղծներ
Կատեգորիա:Խորհրդային բանաստեղծներ
Կատեգորիա:Խորհրդային թարգմանիչներ
Կատեգորիա:Խորհրդային լրագրողներ
Կատեգորիա:Անձինք նամականիշերի վրա
Կատեգորիա:Ադրբեջանցի դրամատուրգներ
Կատեգորիա:Բաքվի պետական համալսարանի շրջանավարտներ
Կատեգորիա:Բանաստեղծներ այբբենական կարգով
Դետեկտիվ ֆիլմ

**Դետեկտիվ ֆիլմ** կինեմատոգրաֆիայի ժանր, պարունակում են հանցավոր արարքների ցուցադրություն և դրանց հետաքննություն։
մինի|Հատված «Շերլոկ Հոլմս և սարսափի ձայն» ֆիմից
Դետեկտիվ ֆիլմերի գլխավոր հերոսներն են համարվում օրինախախտները և նրանց զոհերը, կալանավորները, խուզարկուները, ոստիկանության աշխատակիցները, փաստաբանները։ Դետեկտիվ ֆիլմերը շահագործում են հեռուստադիտողի ցանկությունը՝ նայելու հանցավոր աշխարհին և միաժամանակ խուսափել ճակատագրական հետևանքներից, որոնք կապված են իրական կյանքի այդ փորձի հետ։ Հետևյալ երկակիությունը` իրական հանցագործության բախվելու վախով և հանցավոր կյանքի գրավչությամբ է բացատրվում է ժանրի հայտնիությունը։

## Պատմություն
Վաղ դետեկտիվ ֆիլմերը հայտնվեցին համր կինոյի դարաշրջանում՝ կինոյի ծնունդով։ Առաջին նման ֆիլմը, ինչպես նաև Շերլոկ Հոլմսի մասին առաջին էկրանավորված գրական ստեղծագործությունը եղել է 1900 թվականին ռեժիսոր Արթուր Մարվինի «Տարակուսած Շերլոկ Հոլմս» ֆիլմը։ Դա ցուցադրվել է մուտոսկոպներով։

Ֆրանսիայում, Նիկ Քարթերի մասին դետեկտիվ վեպերի հայտնիությունը, ոգեշնչել է Վիկտորեն Ժասսին 1908 թվականին նկարահանելու «Նիկ Քարթեր, խուզարկուների թագավոր» առաջին կինոսերիալը (), որը բաղկացած է վեց մասից։ 1909 թվականին թողարկվել է շարունակությունը`«Նիկ Քարթերի նոր արկածները» ()։ Լուի Ֆեյադը նկարահանել է «Ֆանտոմաս» (1913-1914) սերիալը՝ խորամանկ հանցագործի և տեսուչ Ժյուվեի մասին բեսթսելերի հիման վրա։ Ժամանակակից ֆրանսիացի դերասան Ժան Դյուժարդենը 2011 թվականին «Արտիստը» կինոնկարում կրել է Ֆանտոմասի դիմակն ու կոստյումը։ Ավելի ուշ Ֆեյադի դետեկտիվ կինոսերիալները համալրվել են «Վամպիրներ» (1915), «Ժյուդեքս» (1916), «Թի Մեն» (1918), «Բարաբաս» (1919) ֆիլմերով։ Ռեալիզմը, բանաստեղծական կերպարներն ու մաքուր երևակայությունը համատեղող Ֆեյադի ֆիլմերը ոգեշնչել են ռեժիսոր Ռենե Կլերին, սյուրռեալիստ Անդրե Բրետոնին և «Պոլինայի վտանգավոր արկածները» ամերիկյան սերիալի ստեղծմանը (1914)։

Մաքուր դետեկտիվ ֆիլմերն էին «Ոսկե բզեզը» (1910) և «Սպանություն Մորգ փողոցում» (1914), որոնք նկրահանվել են Էդգար Ալլան Պոյի ստեղծագործությունների հիման վրա, որը համարվում է ժամանակակից դետեկտիվ ժանրի հիմնադիր և առաջին դետեկտիվ հերոսի՝ Օգոստին Դուպինի ստեղծող։ Universal Pictures-ը այն վերանվանել է Պիեռ Դյուպեն «Սպանություն Մորգ փողոցում» (1932) ֆիլմում Բելա Լուգոշի հետ գլխավոր դեր խաղալու համար։ Դյուպենի մասին Երկրորդ պատմությունը՝ «Մարի Ռոժեի գաղտնիքը», էկրանավորվել է 1942 թվականին։

## Ծանոթագրություններ

Կատեգորիա:Դետեկտիվ ֆիլմեր
Կատեգորիա:Կինոյի ժանրեր
Անզոր Սանայա

**Անզոր Զուրաբովիչ Սանայա** (, ), ռուս ֆուտբոլիստ, «Ռոտոր» ակումբի հարձակվող։ Զուրաբ Սանայայի որդին է։

## Կարիերա
ԲԿՄԱ ՊՖԱ ՄՊՄԴ-ի սան է։ 2007 թվականին սկսել է խաղալ չափահասների մակարդակում։ Հանդես է եկել «Բալթիկա» և «Բալտիկա-2» (Կալինինգրադ), «Սպորտակադեմկլուբ» (Մոսկվա), «Լոկոմոտիվ-2» (Մոսկվա), «Սպարտակ» (Կոստրոմա) ակումբներում։ 2013 թվականից հանդես է եկել «Տեքստիլշչիկ» ակումբում։ 2014 թվականի հուլիսին տեղափոխվել է «Տոմ» ակումբ։ 2016 թվականի հունվարի 2-ին ակումբի հետ կնքված պայմանագրի ժամկետը երկարաձգել է մինչև 2020 թվականը։ 2015/16 մրցաշրջանում Անզորը խփել է 11 գնդակ, որով Տոմսկի ակումբին օգնել է մրցաշրջանի ավարտին զբաղեցնել երրորդ տեղը։ 2016 թվականի հունիսին մեկ տարի ժամկետով պայմանագիր է կնքել «Օրենբուրգ» ակումբի հետ։

## Ձեռքբերումներ
; Թիմային
* Երկրորդ դիվիզիոնի «Արևմուտք» տարածաշրջանի հաղթող – 2007
* «Արևմուտք» տարածաշրջանի արծաթե մեդալակիր – 2011/12, 2013/14
* «Արևմուտք» տարածաշրջանի բրոնզե մեդալակիր – 2010, 2012-13
* ՖԱԼ առաջնության բրոնզե մեդալակիր – 2015/16

;Անձնական
* Երկրորդ դիվիզիոնի «Արևմուտք» տարածաշրջանի լավագույն ռմբարկու – 2013-14
* Երկրորդ դիվիզիոնի լավագույն ռմբարկու – 2013-14

## Վիճակագրություն

## Ծանոթագրություններ

## Արտաքին հղումներ
* Ֆուտբոլիստի էջը «Տոմ» ակումբի պաշտոնական կայքում

Կատեգորիա:Լոկոմոտիվ Մոսկվայի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի հարձակվողներ
Ժլատ ջրաղացպանուհին

**Ժլատ ջրաղացպանուհին** (), մուլտֆիլմ, որը նկարահանվել է «Օդաչու» ստուդիայում, 2004 թվականին։ Ռեժիսոր Միլանա Ֆեդոսեևան մուլտֆիլմը նկարահանել է ուկրաինական հեքիաթի մոտիվներով։ Մուլտֆիլմը մտնում է «Гора самоцветов» շարքի մեջ։ Մուլտֆիլմի սկզբում ցուցադրվում է հետևյալ տողը. «Մենք ապրում ենք Ռուսաստանում, Ուկրաինա»։

## Սյուժե
Մի գյուղում ապրում էր մի ջրաղացպան իր կնոջ հետ. նրանք հարուստ էին, սակայն` շատ ժլատ։ Իսկ նրանց կողքին ապրում էր մի աղքատ պառավ, որն ուներ միայն ուներ մի բազմագույն հավ։ Ջրաղացպանի կինը գողանում է պառավից նրա միակ հավին և որպես պատիժ վերածվում է մարդակերպ թռչնի։ Ջրաղացպանը փորձում է կնոջը նորից մարդ դարձնելու մի տարբերակ գտնել։ Նա գնաց դարբնի մոտ, դարբինը օգնել չի կարողանում և ջրաղացպանին ուղարկում է տակառագործի մոտ, իսկ վերջինս խորհուրդ է տալիս նրան դիմել գնչուհու։ Գնչուհին գուշակություն է անում և ասում ջրաղացպանին, որ եթե նա ցանկանում է փրկել և՛ իրեն, և՛ կնոջը, ապա պետք է հարևանի համար բարի գործ անի, որպեսզի վերջինս նրան ասի կախարդական «Շնորհակալություն» բառը։ Ջրաղացպանը ստիպված էր շատ չարչարվել. նա ոչ միայն պետք է բազմագույն հավիկին վերադարձներ, այլ նաև` աքաղաղ ու ցորեն նվիրել։ Այդ ժամանակ էլ ամեն ինչ կարգավորվում է։

## Հեղինակներ

* Հեղինակներն ստուգված են ըստ մուլտֆիլմի լուսագրերի։

## Պրեմիերա և պարգևներ
* 2005 թվական, փետրվար` Սուզդալում Անիմացիոն կինոյի բաց ռուսական 10-րդ փառատոնի ժամանակ կայացել է «Гора самоцветов» շարքի 11 ֆիլմերի պրեմիերան։ 
* 2005` Անիմացիոն կինոյի բաց ռուսական 10-րդ փառատոնի ժյուրիի դիպլոմ։
* 2005` «Կրոկ» միջազգային կինոփառատոն, 2005։ Ժյուրին որոշում է ստեղծել մրցանակ` «Նախագծի յուրահատկության և բարձր գեղարվեստական մակարդակի համար» և պարգևատրել «Օդաչու» անիմացիոն ստուդիային` «Гора самоцветов» շարքի համար։
* 2006` Ազգային «Ոսկե արծիվ» մրցանակ կինեմատոգրաֆիայի ոլորտում, «Լավագույն անիմացիոն ֆիլմ» անվանակարգում։

## Ծանոթագրություններ

## Արտաքին հղումներ
* 
* 
* 

Կատեգորիա:2004 մուլտֆիլմեր
Երևանի գավառ

**Երևանի գավառ**, վարչաքաղաքական միավոր Ռուսական կայսրության կազմում։ 1840-1846 թվականներին մտել է Վրացա-Իմերեթական, 1846-1849 թվականներին՝ Թիֆլիսի, 1849-1918՝ Երևանի նահանգի կազմում։ Գավառի կենտրոնը Երևան քաղաքն էր։

Երևանի գավառը հյուսիսից և արևելքից սահմանակցում էր Նոր Բայազետի, արևմուտքից՝ Էջմիածնի ու Սուրմալուի, հարավից՝ Շարուր-Դարալագյազի գավառներին։ Հարավ-արևմուտքում՝ Արաքս գետի երկայնքով, անցնում էր սահմանը Ղաջարական Պարսկաստանի հետ։

Ներառել է հիմնականում ժամանակակից Արարատի մարզը, ինչպես նաև՝ Կոտայքի մարզի Աբովյանի շրջանը և Նախիջևանի ինքնավար հանրապետության Սադարակի շրջանը։

## Անվանում
Ռուսական վարչաքաղաքական տեքստերում հայտնի էր որպես «Էրիվան», ինչը պարսկերեն «Իրավան» անվան անվանափոխված ձևն էր։ 1918 թվականից վերջնական ամրագրվում է քաղաքի հայկական անունը՝ Երևան։

## Պատմություն
Գավառն այդպիսի սահմաններով կազմվել է 1840 թվականին։ Այդ ժամանակ ամբողջ Հարավային Կովկասը բաժանված էր երկու վարչաքաղաքական միավորի՝ Վրացա-Իմերեթական նահանգ և Կասպիական մարզ։ 1846 թվականին Անդրկովկասում տեղի են ունենում վարչական փոփոխություններ, և ստեղծվում են Թիֆլիսի, Քութայիսի, Շամախիի ու Դերբենդի նահանգները։

1849 թվականին կայսերական հատուկ հրովարտակով կազմվում է Երևանի նահանգը։ Այն ներառում էր 1840 թվականին լուծարված Հայկական մարզի տարածքը և Ալեքսանդրապոլի գավառը՝ հանդիսանալով ժամանակակից Հայաստանի հիմքը։ 1918-1920 թվականներին մտել է Հայաստանի առաջին հանրապետության, իսկ 1920 թվականից՝ Խորհրդային Հայաստանի կազմի մեջ։ 1930 թվականին լուծարվել է։

## Բնակչություն
1897 թվականի մարդահամարի տվյալներով գավառի բնակչությունը 150 879 մարդ էր, որի մոտ 39 տոկոսը հայեր էին (58148 մարդ), ավելի քան 51 տոկոսը՝ մուսուլմաններ՝ թաթարներ, քրդեր, թուրքեր (77491 մարդ)։ Բուն քաղաքի բնակչությունը 1897 թվականին հասել էր 29006 մարդու, որից հայեր էին 12523-ը (43.2 %), թաթարներ՝ 12359-ը (42.6 %)։ Արևելյան Հայաստանի 3 խոշորագույն քաղաքներում (Շուշի, Ալեքսանդրապոլ, Երևան) այն 3-րդ տեղում էր։

1926 թվականին գավառի բնակչությունը կազմել է 178652 մարդ։

## Վարչական բաժանում
1913 թվականին գավառը բաժանված էր 16 գյուղական համայնքի՝

* Արամուսի
* Արմինի (Կարանոինլու)
* Բաշ-Գառնիի (Գառնի)
* Բուրուկունի (Թորուն)
* Դավալուի (Արարատ)
* Դվին-ասորական (Դվին)
* Իմանշալուի (Մխչյան)
* Կոյլասարի (Չիգդամլու կամ Ազատավան)
* Ղամարլուի (Արտաշատ)
* Նարակովիտի
* Շիրաբադի
* Սադարակի
* Վեդիչայի (Բոյուք Վեդի կամ Վեդի)
* Օղուրբեկլուի
* Քանաքեռի
* Քարախաչի (Լուսաշող)

## Տես նաև
* Արևելյան Հայաստանը Ռուսական կայսրության կազմում

## Նշումներ

## Ծանոթագրություններ

Կատեգորիա:Երևանի նահանգի գավառներ
Կատեգորիա:Երևանի պատմություն
Կատեգորիա:Արարատի մարզի պատմություն
Կատեգորիա:Կոտայքի մարզի պատմություն
Ռեցինա

[thumb|250px|Ռեցինա [:de:Malamatina|Malamatina]]

**Ռեցինա** (), 11,5 % թնդությամբ խեժի սպիտակ հունական գինի։ Համեմատաբար ավելի քիչ տարածված վարդագույն գինին, որը պատրաստվում է նույն տեխնոլոգիայով, կոչվում է «կոկինելի» ()։

## Պատմություն և արտադրություն
Նմանատիպ «խեժային» գինիները հայտնի են ամենաքիչը 2700 տարի։ «ρετσίνα» բառը հունարենից թարգմանած նշանակում է «խեժ», ռուսերեն անվանումը ևս առաջացել է հունական «ռեզինա» բառից (→→)։

Այս գինու յուրահատուկ համն առաջանում է այն բանի շնորհիվ, որ գինու անոթները, մասնավորապես ամֆորաները, օդի հետ շփումը կանխելու համար կնքվում Էին սոճու խեժով։

Հռոմեացիները տակառներ սկսել են օգտագործել մ.թ.ա. 3-րդ դարում`չեղարկելով խեժի անհրաժեշտությունը, բայց ռեցինայի բույրն ու համն այնքան հայտնի էին, որ հասել են մինչ մեր օրեր։ Ներկայումս խեժը հատուկ ավելացվում է խմորման փուլում` գինուն բնորոշ բույր տալու համար, խմորման գործընթացը ավարտվելուց հետո խեժը հեռացվում է։ Վերամշակումը թույլատրվում է միայն Հունաստանում։ Ժամանակակից ռեցինայի պատրաստման համար օգտագործվում է միայն հալեպական սոճու խեժը (այն ավելացվում է խմորման փուլում), դրա քանակը չպետք է գերազանցի 10 գ/լիտրը, սակայն լավագույն արդյունքի հասնելու համար խեժի թույլատրելի քանակը չպետք է գերազանցի 5-15 %-ը։ Երկրորդ համաշխարհային պատերազմից առաջ գինու զանգվածի 7 %-ը կազմել է խեժը։ Ընդհանրապես խեժի շատ ուժեղ հոտը համարվում է անորակության նշան։

Այս գինին Հունաստանում, չնայած տարբեր շրջաններում ունեցած տարբեր հանրամատչելիությանը, համրվում է ամենատարածվածը։ Իրականում գինիները առանց խեժի օգտագործման Հունաստանում չունեն բավականին հին պատմություն՝ թուրքերի դարավոր տիրապետության պատճառով։ Միայն անկախությունից հետո՝ XIX դարի սկզբին, գինեգործությունը սկսել է վերադառնալ հույների առօրյա կյանք։

Իր ուժեղ համի շնորհիվ Ռեցինան նախընտրելի է մատուցել հունական և միջերկրածովյան խոհանոցներին բնորոշ առատորեն համեմված ուտեստների հետ միասին։ Նույն էկզոտիկ համի շնորհիվ այն գրեթե անհնար է համատեղել սեղանին մատուցվող այլ գինիների հետ և ավելի լավ է այն թողնել որպես ճաշին մատուցվող միակ գինի։

Ռեցինան մատուցվում է ավանդական գլանաձև պղնձե 0,25, 0,5 կամ 1 լիտր ծավալով սկահակներով, 7-9&nbsp;°C սառեցված վիճակում, այնուամենայնիվ սովորական գինու երկարավուն գավաթների օգտագործումը թույլ է տալիս ավելի լավ գնահատել էկզոտիկ փունջը։

Ռեցինան անվանում են «Սեր երրորդ կումից»․ առաջինը զգում ես խեժի հոտը, երկրորդը` գինու տտիպ համը, երրորդը՝ կամ կսիրես նրան և ընդմիշտ կհիշես համը, կամ էլ երբեք չես խմի։

## Ծանոթագրություններ

Կատեգորիա:Գինիներ
Կատեգորիա:Ըմպելիքներ
Կատեգորիա:Սպիտակ գինիներ